open-index/open-wikipedia-markdown huggingface dataset:
Democracia parlamentario

**Democracia parlamentario** of **sistema parlamentario**, ta un forma di gobernacion democratico di un estado (of un entidad soberano) caminda e organo ehecutivo ta deriva su legimitidad democratico for di su abilidad pa eherce confiansa den e organo legislativo, tipicamente e parlamento y tambe mester duna cuenta na e parlamento. Den un democracia parlamentario, e hefe di estado normalmente ta un persona diferente cu e hefe di gobierno. Esaki den contraste cu un presidencia democratico caminda hopi biaha e hefe di estado ta e hefe di gobierno na mes momento y tambe caminda e organo ehecutivo no ta deriva su legimitidad democratico for di e organo legislativo. 

Paisnan cu un democracia parlamentario por ta un monarkia constitucional caminda un monarca ta e hefe di estado y casi semper e hefe di gobierno ta un miembro di parlamento (manera Noruega, Dinamarca, Japon, Malasia, Suecia y Reino Uni) of republica parlamentario caminda tin un presidente ceremonial cu ta e hefe di estado y normalmente e hefe di gobierno ta bin di e organo legislativo (manera Irlanda, Alemania, India, Italia y Singapore). Den algun republica parlamentario, manera Botswana, Kiribati y Sur Africa, e hefe di gobierno ta na mes momento hefe di estado tambe, pero e ta wordo elihi pa y mester duna contesta na e parlamento. Den parlamentonan bicameral, e hefe di gobierno, generalmente pero no semper, ta un miembro di e camara abou of *lower house.*

E sistema parlamentario ta e forma di gobernacion mas uza na Europa caminda 32 di un total di 50 estado soberano ta un democracia parlamentario. Den region Caribe e ta e forma mas comun caminda 10 di e 13 estadonan isleño ta un democracia parlamentario. Den e region di Oceania hopi biaha e ta un forma di gobernacion uza. Na otro parti di mundo e forma ta menos uza pero ta presente riba tur continente, mas tanto paisnan antes colonia di e Imperio Britanico cu ta subscribi na un marca particular di e sistema parlamentario yama sistema Westminster.
Dollar Mericano

E **dollar Mericano** of **dollar Estadounidense** (Kòrsou: **Dòler merikano**; Ingles: *United States dollar* simbolo: *$*; codigo: *USD*; tambe abrevia *US$* of *US Dollar* pa distingui su mes di otro denominacion di dollar), ta e moneda oficial di Merca y su teritorionan desde e *Conaige Act 1792*. Un dollar ta dividi den 100 cen (simbolo: ¢), of den 1000 *mills* (simbolo: ₥) pa obhectivonan di tene cuenta y di impuesto.

Varios forma di placa di papel a wordo introduci pa e Congreso durante e añanan, e ultimo siendo e *Federal Reseve Note*, cu tawata autorisa pa e *Federal Reserve Act* di 1913. Asina mes cu cu e dollar Mericano ta keda un moneda di curso legal, e emision di forma bieu di e moneda (*U.S. Notes*) a wordo discontinua na januari 1971. Pesey e placa di papel cu ta den circulacion actualmente ta primeramente *Federal Reserve Note* denomina den dollar Mericano. 

Desde cu e abilidad pa converti e placa di papel Mericano den metal di balor a wordo suspendi na 1971, e dollar Mericano ta de facto placa fiat. No solamente e dollar Mericano ta e moneda di reserva primario mundialmente, como e mas uza den transacionnan internacional, e ta e moneda oficial di varios pais y e moneda de facto na hopi otro pais. Apesar di Merca, e dollar Estadounidense ta wordo usa entre otro na Boneiro, Islanan Birgen Britanico y islanan Turk y Caico, tur tres teritorio Europeo. Algun pais ta uza e *Federal Reserve Note* como placa di papel y na mes momento fabrica nan mes un moneda. 

Desde januari 2019 tin alrededor di US$ 1.7 triyon den circulacion, di cual US$ 1.65 triyon ta *Federal Reserve Notes* y e otro 50 biyon ta den forma di *U.S. Notes* y moneda.
Alfonso Boekhoudt

**Juan Alfonso Boekhoudt** (☆ 27 di januari 1965 na Aruba) ta e actual Gobernador di Aruba y desde 1 di januari 2017 e sucesor di Fredis Refunjol. Anteriormente e tawata minister plenipotenciario di Aruba di 14 november 2013 te cu 16 november 2016. Prome cu su nombracion como minister plenipotenciario e tawata director di Aruba Ports Authority (APA), e empresa portuario di Aruba. Entre 2010 y 2013 e tawata presidente di Cruz Cora Aruba.

## Link externo
*Website oficial di gobernador di Aruba
Evelyn Wever-Croes

**Evelyna Christina (Evelyn) Croes** (☆ 5 di december 1966 na Leiden) ta un politico Arubiano y miembro di parlamento di Aruba desde 8 di januari 2025. E tabata Prome Minister di Aruba entre 2017 y 2025 y e prome dama den e historia di politica di Aruba pa ocupa e funcion aki. E ta miembro di partido Movimiento Electoral di Pueblo (MEP) y desde aña 2011 a tuma liderazgo di e partido, como prome lider femenino den historia di e partido.

## Biografia
Wever-Croes ta yiu di Mechy Garrido y Hendrik Croes, abogado y politico. Otro politico den su famia ta su omonan Betico Croes y Rudy Croes y su primonan Glenbert Croes y Paul Croes. Despues di caba su VWO na Colegio Arubano, Evelyn a cuminsa studia medicina na Costa Rica, pero lihe ta cambia di estudio. E ta scohe pa studia ley na Universidad di Antias Hulandes y ley fiscal na Universidad di Leiden. Na 1989 e ta cuminsa su carera na Departamento di Impuesto, logrando nuebe aña como hefe di e departamento. Na aña 2003 e ta haci e cambio pa sector priva y ta traha shete aña como consehero di belasting y como abogado, formando su bufete di abogado, Law Office Croes Wever Tchong, na 2008. 

Wever-Croes ta casa y ta mama di tres yiu. 

### Carera politico
Wever-Croes a haci su debut riba lista di MEP na e eleccion di september 2009, ricibiendo 1621 voto di e total 19.804 voto cu su partido a ricibi. E aña ey el a hura como parlamentario, sirbiendo en total ocho aña como parlamentario, te cu 2017.

Na 2011 e partido MEP a escohe Wever-Croes como su lider, siguiendo Nelson Oduber. Den e siguiente eleccion di 2013 el a ricibi 3396 voto. Na 2015 e partido a reelihi Wever-Croes como su lider. Durante siguiente eleccion na 2017, Wever-Croes a ricibi 3503 voto di e total 22.061 voto cu su partido a ricibi. Na 2017, Wever-Croes a forma Gabinete Wever-Croes I den coalicion cu partidonan RED y POR. Cu su posicion den e gabinete aki, Wever-Croes a bira e prome premier femenino den historia politico di Aruba. 

Dia 25 di juni 2021 e ta logra un record di 7518 voto personal durante un eleccion anticipa, cual a haci'e e prome votegetter femenino di Aruba. Siguidamente el a wordo nombra formador di gabinete y a entrega su relato final na fin di augustus 2021. Dia 20 di september 2021, Wever-Croes a asumi a cargo di Prome Minister di e di dos gabinete Wever-Croes. Na fin di 2024, el a mantene su posicion como votegetter apesar cu el a baha den voto y a perde e eleccion di parlamento contra lider di oposicion Mike Eman, kende ta su sucesor como Prome Minister di Aruba desde 2025.

Durante Gabinete Wever-Croes II el a introduci e asina yama Norma Wever-Croes, un areglo cu ta maximalisa salario di ehecutivo halto den sector (semi-)publico. 

E tabel aki bou ta mustra e resultadonan di su participacion den eleccionnan parlamentario entre 2001 y 2024.  

## Distincion
2021 - Xavier University School of Medicine: *Doctor in Medicine Honoris Causa* como reconomento pa trabou di Gabinete Wever-Croes I pa combati e pandemia di COVID-19.

## Mira tambe
* Gabinete Wever-Croes I
* Gabinete Wever-Croes II
Minister plenipotenciario

E termino **minister plenipotenciario** por tin diferente nificacion. Den derecho internacional un minister plenipotenciario o embahador extraordinario ta un diplomatico, cu ta mas bien un empleado publico. Su rango ta net bao di esun di embahador.

## Reino Hulandes
Historicamente e contacto oficial entre e gobierno di Hulanda y e islanan di Antias Hulandes tabata core pa medio di e gobernador. Na 1947 ta introduci e puesto di representante oficial di Antias Hulandes na Den Haag. Antias su prome representante tabata Moises Frumencio da Costa Gomez. E puesto aki a desaroya despues den e funcion di minister plenipotenciario y a bira ofisial den Reino Hulandes desde 1954, ora a regla e relacionnan entre e paisnan di reino den Statuut pa Reino Hulandes. 

Tin o tabatin e siguiente funcionnan di minister plenipotenciario pa:
* Aruba: desde 1986, ora el a obtene su status aparte
* Corsou: desde 2010, despues di disolucion di Antias Hulandes
* Sint Maarten: desde 2010, despues di disolucion di Antias Hulandes
* Antias Hulandes: di 1954 te 2010, ora a disolvi Antias Hulandes.
* Surnam: di 1954 te 1975, ora e pais a bira independiente y a sali for di Reino Hulandes.

E minister plenipotenciario ta actua como representante di su respectivo pais na Den Haag, sede di gobierno di Hulanda. E ta forma parti di e Conseho di Minister di Reino, sinembargo no ta forma parti di Conseho di Minister di su respectivo pais. Esaki ta debi cu un minister plenipotenciario no ta un "minister" igual na otro minister como e no ta responsibilisa na parlamento, sino ta raporta directamente na minister-presidente di su respectivo pais. Si ta necesario por invita e minister plenipotenciario pa atende reunion di Conseho di Minister.

Den transcurso di tempo Antias Hulandes, Aruba y Corsou tambe a cuminza staciona representante, cu e titulo di minister plenipotenciario, na e embahada di reino na Merca, Venezuela y na Union Oropeo. E minister plenipotenciario aki ta representa exclusivamente e interesnan di su respectivo pais. Actualmente tanto Aruba como Corsou tin un representante na Washington D.C. Sint Maarten no tin minister plenipotenciario na Washington.

## Mira tambe
* Lista di minister plenipotenciario di Antias Hulandes (1955 - 2010)
* Lista di minister plenipotenciario di Aruba (1986 - presente)
* Lista di minister plenipotenciario di Corsou (2010 - presente)
Glenn Thodé

**Glenn Albert Edward Thodé** (☆ 1 di november 1965 na Boneiro) tabata e prome gezaghebber di Boneiro como municipio special di Hulanda. Desde 2008 te dia 10 di oktober 2010, fecha cu Antias Hulandes a keda disolvi, el a fungi como e ultimo gezaghebber di teritorio insular di Boneiro. Actualmente Thodé ta miembro di Colegio di supervision financiero di Boneiro, Sint Eustatius y Saba.

## Bida
Thodé a nace na Boneiro como e yiu mayo di e famia di cuater yiu di Eddy Thodé y Hendrika Snijder. Na edad hoben e ta muda cu su mayornan pa Aruba unda e ta lanta y na aña 1985 ta obtene su diploma VWO na Colegio Arubano.

Na cuminsamento di su carera, di 1992 te 1998, Thodé tabata activo como instructor di software y administrado di sistema. Despues di su estudio di ley na Universidad di Aruba (UA) el ta pasa pa un carera den mundo academico, den cual e tabata vincula na UA y Universidad di Groningen, entre otro como docente, colaborado científico (principal) y rector interino. Na 2006 el a doctora den ley penal na Universidad di Groningen.

Thodé tabata gezaghebber di Boneiro di 2008 pa 2012, fungiendo como e ultimo gezaghebber di teritorio Insular di Boneiro bao di Antias Hulandes te 10 di oktober 2010 y continuando como e prome gezaghebber di Boneiro como municipio special di Hulanda te dia prome di januari 2012. El a regresa Aruba, unda e tabata rector di Universidad di Aruba di 2012 pa 2021.

Thodé a yega di ocupa varios funcion di dirigente na Bonaire y Aruba. Entre otro e tabata presidente di Hunta di Supervision di Fundacion Fondo di Pensioen General di Aruba (APFA), presidente di e Comision di Guia di Evaluacion di e Leynan di Consenso di Reino di Husticia y  miembro di e Comision di Evaluacion di Structura Estatal di Hulanda Caribense (*Comision Spies*). Mas recien el a fungi como miembro di directiva di Fundacion Scholengemeenschap Bonaire, presidente di Fundacion Nature Trust y for di 2017 te 2021 como presidente di Conseho Electoral di Aruba. Desde 2014 e ta presidi e Comision di Supervision di Proteccion di Dato Personal di e islanan BES. Ademas e ta asesora e Grupo di Dialogo tocante Sklavitud den Reino Hulandes, un colegio di conseho institui pa minister Kajsa Ollongren na 2020. 

Na 2020 Conseho di Ministro di Reino ta nombra Thodé como miembro di Colegio di supervision financiero (Cft), postula p’e entidadnan publico Boneiro, Sint Eustatius y Saba entrante dia prome di juli, tumando over di Herbert Domacassé. Na 2023 e ta wordo nombra presidente di e comision encarga pa investiga e social minimo na Hulanda Caribense (*Sociaal Minimum Caribisch Nederland*) y previamente tabata presidente di e Comishon Trato Igual ku a duna conseho pa ku introduccion di medidanan legal contra diskriminacion na Boneiro, Saba en St. Eustatius.

## Publicacion
* *Milieu en Ruimtelijke ordening in Aruba* (1995)
* *Een stelsel van strafvorderlijke waarborgen: een studie over rechtsbescherming en dwangmiddelen in de wetboeken van strafvordering van de Nederlandse Antillen en Aruba* (disertacion, Universidat di Groningen 2006)
Sic

**Sic** ta un adverbio Latino y un abreviacion di *sic erat scriptum* (na Papiamento: “Pues”, nificando “Pues asina e tawata skirbi”). Sic ta wordo inclui patras di un palabra cita of un paisahe literario indicando cu e materia cita a wordo transkribi of traduci na mes manera cu e ta aparece den e texto di e fuente incluyendo cualkier spelling of puntacion incorecto, bieu of no standardisa. E tambe ta aplica pa pretexto cu ta causa sorpresa, rasonamiento fout y cualkier otro materia cu por wordo intrepeta como un eror den transcripcion.

Normalmente e ta wordo uza pa informa e lesador cu cualkier eror of algo cu ta parse eror den e materia cita no ta causa pa eror den e proceso di transkirbi pero a wordo reproduci intencionalmente exactamente manera e ta aparece den e texto di fuente. Normalmente ta pone e palabra *sic* den braketa cuadra pa indica cu e no ta forma parti di e materia cita. 

Tambe *sic* por wordo uza den un manera sarcastico, pa asina yama atencion na un fout di e autor original di e materia cita of un fout den e logica di e autor of pa mustra disgustu of sentimento negativo pa e materia cita.
Lista di Minister di Desaroyo Sosial, Labor i Bienestar di Kòrsou

E **minister di Desaroyo Sosial, Labor i Bienestar di [[Kòrsou]]** (SOAW) ta miembro di konseho di minister di Kòrsou. E funshon ta eksisti desde 10 di òktober 2010, e fecha ku Antia Hulandes a keda disolbé i ku teritorio insular di Kòrsou a atkeri e status di pais konstituyente di Reino Hulandes.
Leendert Rojer

**Leendert A.B. Rojer** tabata minister plenipotensiario di Kòrsou na Hulanda entre 13 di aprèl 2017 i promé di yüni 2017. E tabata e di sinku minister plenipotensiario desde ku Kòrsou tin e status di pais den Reino Hulandes. Su nombrashon tabata riba petishon di e partidonan di koalishon di e gabinete interino bou di promé minister Gilmar Pisas i a kubri e periodo te ku e gobièrnu nobo keda formá despues di e elekshon di dia 28 di aprèl 2017.
 Despues di su retiro dia promé di yüni 2017 Anthony Begina a asumí e puesto.

Leendert Rojer ta yu di Julian G. Rojer, miembro di Konseho Insular di Kòrsou den añanan 1950 i 1960; su ruman hòmber Menki Rojer tabata aktivo den polítika pa partido KdNT i tabata miembro di Parlamento di Kòrsou.
Teracota

**Teracota** (na Italiano: *terracotta* of *terra cotta* nificando “tera kima” of “tera cushina” cu ta bin di e palabra Latin *terra cocta*), ta un tipo di losa, esta un ceramica di klei sea vidria of no vidria caminda e parti “kima” ta poroso. Teracota normalmente ta un palabra cu ta wordo uza pa escultura traha di losa y tambe pa esnan pa varios obheto cu aplicacion practico incluiendo vaas (manera pochi di flor), tubo pa awa y awa di riool, panchi di dak, bloki, y embeyezamento di superficie den construccion di edificio. E palabra tambe ta wordo uza pa referi na e color natural bruin oraño di mayoria teracota.

E articlo aki ta cubri teracota den e sinti di teracota como un medio pa escultura, manera e Ehercito di teracota y figurina di teracota Griego y tambe decoracion arkitectural. Escultura di porselein Europeo y Asia Oriente no ta wordo cubri. Teracota arkitectural vidria of no vidria, como superficie pa exterior di edificionan na Asia Oriente, tawata wordo uza ya pa varios siglo caba prome cu e la bira popular di Occidente (West Europa y Merca) den siglo 19. Teracota arkitectural por refiri na elementonan di decoracion ceramico por ehempel anti fiho y ribistimento, cu a hasi un contribucion grandi na e apariencia di templo y otro edificonan den arkitectura clasico Europeo y tambe esun di Oriente Cercano Antiguo.

Den arkeologia y historia di arte e palabra teracota ta wordo uza hopi biaha pa describi obhetonan manera figurina cu no a ser traha riba un wiel di alfarero. Vaas y otro obheto cu ta of kisas ta wordo traha riba e wiel di e mesun material, pues teracota, ta wordo yama losa alfarero (trahamento di pochi di klei); e uzo di e palabra te depende di e tipo di obheto enbes di e material cu a uza of e tecnica di “kima”. Mas tanto ora haci referencia na teracota, ta papia di piesanan no vidria y esnan uza den industria y tambe construccion di edificio. Teracota vidria den obhetonan di mercania pa cubri mesa (e.o. tayo) y otro tipo di vaas ta wordo yama losa of pa un palabra mas specific, esta faians cu ta bisa algo tocante e vidria particular cu a uza riba e obheto.
Wayunaika

**Wayunaika**, tambe conoci como **Wayuunaika** of **Guajiro** ta un idioma Arawak cu ta papia pa e pueblo indigena Wayuu. E pueblo Wayuu ta biba principalmente riba peninsula Guajira, cu ta keda den e parti noordwest di Venezuela i den e parti noordoost di Colombia, asina como rond di Lago di Maracaibo.

## Distribucion y hablante
Ta estima cu tin mas o menos 300.000 persona cu ta papia Wayuunaiki na Venezuela (segun dato di 2012) y otro 120.000 na Colombia (dato di 2008). Esaki ta aproximadamente mitar di e comunidad etnico di 400.000 Wayuu den cada pais, segun censo di 2011 (Venezuela) y di 2018 (Colombia). 

## Caracteristica linguistico
Wayuunaiki ta parti di e grupo nordico di e famia Arawak. E idioma ta distingui su mes pa su sistema fonologico cu ta inclui nasalacion di vocalnan y uzo di sufiho pa marca persona y numero. Den cultura Wayuu, e idioma tin un fuerte relacion cu tradicion oral, mitologia y sistema di famia.

## Status oficial y preservacion
Den Colombia y Venezuela, Wayuunaiki ta reconoci oficialmente komo un idioma indigena, y tin programanan gubernamental y academico pa preserva y promove su uzo. Organisacion comunitario y scolnan Wayuu ta uza e idioma den enseñansa bilingual.
Escudo di Aruba

E **Escudo di Aruba** ta e escudo oficial di Aruba. E escudo a keda estableci pa decreto insular di 15 di november 1955 y ta legalmente reconoci como un di e simbolonan nacional Arubano. 

## Historia
Colegio ehecutivo di Aruba (hulandes: *bestuurscollege*) ta anuncia den corant di 27 di maart 1953 un concurso pa yega na un escudo pa teritorio insular di Aruba. E Colegio tabata kier mira un expresion di e autonomia di e isla, despues di e decentralisacion politico di Antias Hulandes conforme e "Eilandenregeling Nederlandse Antillen" (ERNA) na 1954. Di e seis islanan Antiano Aruba tabata esun prome pa uza un escudo. Ni Antias Hulandes mes tabatin escudo. Di e binti concursante ta elegi e diseño di W.J.D. Posthumus, diseñador y experto heraldico di ‘Atelier voor Heraldische Kunsten” di Amsterdam, Hulanda. Pa refleha e identidad Arubano mihor gobierno di Aruba a trece dos cambio den e diseño original. Na 1991 a fiha e reglanan di e diseño y uzo di e escudo den ley.

## Descripcion
E escudo ta consisti di siete elemento principal. 
# Riba e escudo ta sinta e leon cora cu ta simbolisa forsa y generosidad. E leon ta simbolisa alabes e laso cu Reino Hulandes. 
# E ramanan di laurel parti abou di e escudo t’e simbolo di paz y amistad. 
# Un cruz blanco meymey di e escudo ta dividi esaki den cuater compartimento. E cruz, desde siglo diesun e simbolo di cristianismo, ta representa devocion y fe. 
# E prome compartimento robes ariba ta mustra e mata di aloë (*aloë vera*) contra un fondo blauw. E mata di aloe ta simbolisa e industria di aloe, e prome fuente di ingreso di Aruba.
# E di dos compartimento drechi ariba ta ilustra e sero di Hooiberg. Esaki ta simbolisa e isla cu ta halsa for di lama. E color berde t’e color di e alegria cu ta wordo sinti desde Aruba su autodeterminacion y e liñanan manera ola ta simbolisa e lama.
# E di tres compartimento robes abou ta mustra dunamento di man na color cora contra un fondo color oro. E dunamento di man aki ta simbolisa e lasonan di amistad entre e pueblo Arubano y otro nacion, riba tereno politico, economico y cultural. E color cora ta nifica e caracter generoso di pueblo Arubiano, su simplesa y balor di trabou pa reforsa e lasonan aki.
# E di cuater compartimento drechi abou ta mustra un wiel contra un fondo color cora. E wiel ta simbolisa un timon cu ta duna guia na nos industria, cu t’e fuente di bida mas importante di e isla.

## Mira tambe
* Escudo di Boneiro
* Escudo di Corsou
2018

**2018** ta un aña komun ku a kuminsa riba un djaluna riba e kalènder gregoriano. Pasku Grandi a kai riba dia promé di aprel.

## A sosodé
**Yanüari**
* 5 - Venezuela ta sera frontera pa komersio ku Aruba, Boneiru i Kòrsou. E gobièrnu di Maduro ta akusá e islanan ABC ku nan no ta aktua sufisiente kontra kontrabanda.

**Febrüari**
* 26 - Na Sint Maarten a tene elekshon pa Parlamento di Sint Maarten.

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Oktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayese
**Yanüari**

**Febrüari**

**Mart**

**Aprel**

**Mei**
* 15 - Austin Thomas (79), esgrimista arubano i atleta olímpiko.

**Yüni**

**Yüli**
* 11 - Oscar Henriquez (91), polítiko, gobernante, komersiante i empresario arubano.

**Ougùstùs**
* 13 - Jandi Paula (81), intelektual, historiadó i polítiko di Kòrsou

**Sèptèmber**
* 22 – Felix Flanegien (74), polítiko arubano.

**Oktober**

**Novèmber**

**Desèmber**

## A selebra/konmemora
*  Aruba - Aña di Papiamento
2019

**2019** ta un aña komun ku a kuminsa riba un djamars riba e kalènder gregoriano. Pasku Grandi a kai riba dia 21 di aprel.

## A sosodé
**Yanüari**

**Febrüari**
* 19 -  Venezuela unilateralmente a sera su frontera marítimo i aéreo ku Islanan ABC. 

**Mart**
* 20 - A tene elekshon pa miembro di Konseho Insular di Boneiru i Saba. Na Sint Eustatius no tawatin elekshon pa motivo ku a disolbe e Konseho Insular despues di iregularidat den gobernashon.

**Aprel**

**Mei**
* 10 - Gobièrnu Wever-Croes ta sera frontera di Aruba ku Venezuela pa frena e ola di migrante venezolano pidiendo asilo.

**Yüni**

**Yüli**
* 31 - Na Boneiru a funda e klup di futbòl SV Young Boys.

**Ougùstùs**
 
**Sèptèmber**

**Oktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**
* 3 - Morris Isenia (74), polítiko kurasoleño
* 4 - Ronnie Capriles Martina (86), hefe di PR & Informashon di Antillenhuis pa varios dékada.
* 16 - Don Mansur (76), ekonomista i empresario arubano.

**Ougùstùs**

**Sèptèmber**
* 1 - Jacob Gelt Dekker (71), outor, filantropo i empresario hulandes
* 1 - Wim Statius Muller (89), komponista i pianista kurasoleño.
* 17 - Cindy Kerseborn (62), investigadó i dokumentalista surnameño-hulandes. 
* 24 - John Merryweather (87), e promé minister plenipotensiario di Aruba na Hulanda

**Òktober**
* 26 - Rudy Dovale (97), empresario di Kòrsou i veterano di Di Dos Guera Mundial

**Novèmber**
* 28 - Padu Lampe (99), pianista, eskritor, musiko i kompositor arubano.

**Desèmber**
* 8 - Rufus Mc William (83), polítiko di Kòrsou
1921

**1921** ta un aña komun ku a kuminsa riba un djasabra riba e kalènder gregoriano. Pasku Grandi a kai riba dia 28 di mart.

## A sosodé
**Yanüari**

**Febrüari**

**Mart**
* 4 - E polítiko republikano Warren G. Harding ta tuma mando komo presidente de Merka.

**Aprel**

**Mei**
* 23 - Na Kòrsou a funda Curaçaosche Voetbal Bond (CVB), e bònt di futbòl di Kòrsou i Dependensianan.

**Yüni**

**Yüli**
* 28 - Ta selebrá na Peru e sentenario di su independensia na 1821.
* 29 - Na Alemania Adolf Hitler ta bira el líder di e Partido Nashonal-Sosialista di Obrero aleman.

**Ougùstùs**
 
**Sèptèmber**

**Oktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**
* 6 - Nancy Reagan († 2016), promé dama di Merka.

**Ougùstùs**
* 18 - Amador Nita († 1970), lider sindikal yu di Kòrsou, aktivista polítiko, eskritor i polítiko. 

**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**
Dia di Tera

**Dia di Tera**, tambe **Dia di Mama Tera** of **Dia di Planeta Tera** (na Ingles: *Earth Day*), ta un evento anual rond mundo riba dia 22 di april pa mustra sosten na proteccion di medio ambiente.  

E idea di Dia di Tera tawata iniciativa di Gaylord Nelson (1916-2005), senador Mericano pa estado di Wisconsin y activista ambiental. E ta realisa, despues di tabata testigo na 1970 di un oil spil grandi na California y tambe inspira pa e movemento anti-guera, cu su persona hunto cu conscientisacion publico di efectonan di polucion di aire, awa y tera lo por yuda pone e tema di proteccion di medio ambiente riba e agenda politico.

Riba e prome Dia di Tera na aña 1970 miyones di Mericano a mobilisa pa protesta p’e ignorancia ambiental y pa exigi pa tuma un rumbo nobo pa proteha e planeta tera. Esaki a conduci na e aprobacion di leynan ambiental emblematica na Merca, incluyendo leynan di aire limpi, awa limpi y especienan den peliger di extincion. Hopi pais a adopta leynan similar. Na 2016 Nacionnan Uni a scoge Dia di Tera como fecha pa firma e Acuerdo di Paris relaciona cu e crisis di cambio di clima.  

## Aruba
Dia di Tera a bira un evento nacional na Aruba na 1994, ora cu a hisa e 'Earth Flag' na BNA  na Oranjestad riba 22 di april. Gobernador di Aruba tabata presente y prome minister Nelson Oduber a hiba un discurso pa e publico presente. Riba Dia di Tera 2021 a inaugura "E Torito", un plantacion chikito situa na departamento di Agricultura, Cria y Pesca Santa Rosa na Aruba. E cunucu aki, cu tin mata di bacoba, banana, blogo, sorsaca, lamoenchi, apelsina y mandarin, ta sirbi specialmente pa ilustra cu por cultiva un variedad di producto na cas sin tin mucho espacio of tereno.

## Mira tambe
* Dia Mundial di Medio Ambiente
26 di mart

**26 di mart** ta e di 85 dia di aña (86 den un schrikkeljaar) riba e kalènder gregoriano. Ta resta 280 dia pa sera e aña.

## A sosodé
* 1998 - Na Kòrsou ta funda e instituto pa konserba kultura di Kòrsou, Sint Maarten, Boneiru, Saba i Sint Eustatius, NAAM. 
* 2000 - Vladimir Putin ta gana elekshon presidensial na Rusia
* 2006 - E plataforma digital Wikipedia na Papiamentu a wòrdu lansá ofisialmente.
* 2006 - Emily de Jongh-Elhage ta bira promé minister di Antias Hulandes
* 2020 - Gobièrnu di Aruba a dekretá un *[[shelter in place]]* general pa su teritorio despues ku a konstatá dos kaso di COVID-19 dia 13 di mart.

## A nase
* 1944 - Diana Ross, kantante merikano
* 1982 - Davy Bisslik, landadó i atleta olímpiko di Aruba.
* 1998 - Odile van Aanholt, atleta di deporte di bela kurasoleño-hulandes i atleta olímpiko.

## A fayesé
* 2022 - Francisco Celaire (81), trahadó sosial, aktor i politiko arubano.

## A selebrá/konmemorá
* Pasku grandi na 1595, 1606, 1617, 1690, 1758, 1769, 1780, 1815, 1826, 1837, 1967, 1978, 1989, 2062.
*  Dia Mundial di Klima
27 di mart

**27 di mart** ta e di 85 dia di aña (86 den un "schrikkeljaar") riba e kalènder gregoriano. Ta resta 280 dia pa sera e aña.

## A sosodé
 

## A nase
* 1945 - Maybelline Arends-Croes, dosente di músika, artista i direktor di koro di Aruba.
* 1955 - Maria van der Sluijs-Plantz, hurista korporativo i direktor empresarial hulandes. 
* 1970 - Mariah Carey, kantante merikano
* 2002 - Jamison Sint Jago, futbolista boneriano

## A fayesé

## A selebrá/konmemorá
* Pasku grandi en 1595, 1606, 1617, 1690, 1758, 1769, 1780, 1815, 1826, 1837, 1967, 1978, 1989, 2062.
* Dia Mundial di Teatro
12 di mart

**12 di mart** ta e di 71 dia di aña (72 den un schrikkeljaar) riba e kalènder gregoriano. Ta resta 294 dia pa sera e aña.

## A sosodé
* 1894 - Ta kuminsa bende Coca-Cola den boter.
* 1982 - Fundashon Lotto pa Deporte (FLPD) a ser fundá na Aruba. 
* 1983 - Aruba ta logra akseptashon di un status aparte na Conferencia di Mesa Rondo.

## A nase
* 1873 - John de Pool († 1947), eskritor di Kòrsou.
* 1953 - Eric de Brabander, eskritor kurasoleño

## A fayesé
* 1945 - Anne Frank (15), outor hulandes-aleman di origen hudiu (fecha no ta presis)

## A selebrá/konmemorá
18 di mart

**18 di mart** ta e di 77 dia di aña (78 den un schrikkeljaar) riba e kalènder gregoriano. Ta resta 288 dia pa e aña bòltu.

## A sosodé
* 1948 - Ta aproba e moshon pa rekonosé e derecho di Aruba pa outodeterminashon dentro di Reino Hulandes presenta pa Shon A Eman durante e prome di un seri di Konferensia di Mesa Rondo (RTC) ku a presede e realisashon na desèmber 1954 di e Statuut pa Reino Hulandes.
* 1976 - Den Wilhelminastadion na Dakota a inougurá e himno y bandera di Aruba. 
* 2015 - Ta tene elekshon den teritorio di Hulanda Karibense pa elegí e miembronan di Konseho Insular di Boneiru, Saba i Sint Eustatius.

## A nase
* 1997 - Walter Bennett, futbolista arubano.

## A fayesé
* 2025 - Sonia Garmers (92), eskritor di Kòrsou.

## A selebrá/konmemorá
*  Aruba - *[[Dia di Himno y Bandera|Dia di Himno i Bandera]]* (dia nashonal)
28 di mart

**28 di mart** ta e di 87 dia di aña (88 den un "schrikkeljaar") riba e kalènder gregoriano. Ta resta 278 dia pa sera e aña.

## A sosodé
* 2007 - A funda 24ora, e promé portal digital di notisia na Aruba. 
* 2020 - Ta instalá Gabinete Jacobs II na Sint Maarten

## A nase
* 1887 - Rudolf Boskaljon († 1969), músiko, dirigente, instrumentalista i kompositor di Kòrsou.  
* 1964 - Laicam How, karateka di Kòrsou.
* 1986 - Lady Gaga, kantante, kantoutor i aktris merikano.
* 2002 - Gabriela dos Santos, modelo i Miss Kòrsou 2022.

## A fayesé

## A selebrá/konmemorá
* Pasku grandi na 1655, 1660, 1717, 1723, 1728, 1869, 1875, 1880, 1937, 1948, 2027, 2032.

## Mira tambe
* 27 di mart
* 29 di mart
* 28 di febrüari
* 28 di aprel
29 di mart

**29 di mart** ta e di 88 dia di aña (89 den un "schrikkeljaar") riba e kalènder gregoriano. Ta resta 277 dia pa sera e aña.

## A sosodé

## A nase
* 1981 - Fiderd Vis, judoka i atleta olímpiko di Aruba.

## A fayesé
* 2009 - Eugène Godfried, aktivista polítiko, empresario musikal, etnomusikólogo i periodista di radio i televishon.

## A selebrá/konmemorá
* Pasku grandi na 1587, 1592, 1671, 1682, 1739, 1750, 1807, 1812, 1891, 1959, 1964, 1970, 2043.
30 di mart

**30 di mart** ta e di 89 dia di aña (90 den un "schrikkeljaar") riba e kalènder gregoriano. Ta resta 276 dia pa sera e aña.

## A sosodé
* 2021 - Na Aruba Gabinete Wever-Croes I ta kai.

## A nase
* 1937 - Gilbert Wawoe, ingeniero kímiko i dirigente kurasoleño-hulandes.
* 1953 - Nelson Carrilho, eskultor di Kòrsou.
* 1987 - Shairon Martis, pelotero.

## A fayesé
* 1912 - Emilio Teza (80), lingwista, filólogo, poliglòt i traduktor italiano.
* 1987 - Efraïn Jonckheer (69), politiko kurasoleño i promé minister di Antias Hulandes.
* 2003 - Pieter Wagenaar Hummelinck (96), botániko i zoológo hulandes, i antianista.  

## A selebrá/konmemorá
* Pasku grandi na 1603, 1614, 1625, 1687, 1698, 1755, 1766, 1777, 1823, 1834, 1902, 1975, 1986, 1997.
* Dia Internashonal di Zero Desperdisio (proklama pa Nashonnan Uni dia 14 di desèmber 2022)
Fofoti

**Fofoti** (*Conocarpus erectus var. erectus*, **Botonsio** na Boneiro, **Romangel** na Corsou, **Mangel Blancu** na Boneiro y Corsou) ta un especie di mata cu ta pertenece na famia Combretacea. El a wordo describi pa prome biaha na 1753 pa Carl Linnaeus.

## Distribucion y habitat
E especie aki ta crece den region tropical y subtropical rond di mundo. E ta aparece den naturalesa na Aruba, Corsou y Boneiro. Hopi bes ta bruha e fofoti cu e palo di dividivi, pero nan no ta e mesun mata.

## Descripcion
E tin un haltura di 1–8 meter halto, alabes e por crece te na un haltura di 20 meter. *C. erectus* tin flor chikito cu un diameter di 1 cm, geel-berde den color den un forma di un balchi na fin di un taki. E frutanan ta forma, despues di a floria, un balchi maron.

*C. erectus* ta adapta y distribui na un medio ambiente salo, den cercania di awa salo. *C. erectus* no tin wortel den aire, manera un manglo berdadero, pues e tin klier di salo cu ta extrae abundancia di salo for di e mata.

Na Aruba e fofoti ta un di e cuater sorto di mangel (aunke e no ta un mangel autentico) riba lista di matanan protehi. Na Eagle Beach tin un fofoti masha conoci y cu ta un bista popular pa saca potret.

## Mira tambe
* Matanan protehi na Aruba
31 di mart

**31 di mart** ta e di 90 dia di aña (91 den un "schrikkeljaar") riba e kalènder gregoriano. Ta resta 275 dia pa sera e aña.

## A sosodé
* 1889 - Ta inougurá ofisialmente e Toren Eiffel na Paris
* 1978 - Na Willemstad, ta firma e Tratado di Frontera Reino Hulandes-Venezuela pa delineá e fronteranan maritimo entre nan respectivo teritorio, esta Karibe Hulandes i Venezuela.
* 1985 - Último dia di operashon di refineria Lago, un supsidiario di Standard Oil Company (Exxon), despues ku Exxon a tuma e desishon pa sera i  desmantelá tantu e refineria komo Lago Colony na Aruba.
* 1985 - Na Aruba, e monumento Anker Cora, situá na e porta di entrada pa e eks-konseshon di e antes yamá Lago Colony serka di Sero Colorado, a wòrdu develá y dediká na tur marinero y nabegante. 
* 2020 - Na Sint Maarten ta registrá e promé morto a kousa di e coronavirus.
* 2025 - Kòrsou i Sint Maarten a adoptá e florin karibeño (XCG) komo moneda ofisial. E ta remplasá e florin antiano (ANG) i ta mantené e mesun balor (1 XCG = 1 ANG).

## A nase

## A fayesé

## A selebrá/konmemorá
* Pasku grandi na 1619, 1630, 1641, 1652, 1709, 1720, 1771, 1782, 1793, 1839, 1850, 1861, 1872, 1907, 1918, 1929, 1991, 2002, 2013, 2024.
2 di aprel

**2 di aprel** ta e di 92 dia di aña (93 den un schrikkeljaar) riba e kalènder gregoriano. Ta resta 273 dia pa sera e aña.

## A sosode
* 1958 - A funda Antilliaanse Brouwerij N.V., mihó konosí komo Amstel Brouwerij Curaçao na Kòrsou.
* 1982 - Argentina ta ataka e Islanan Falkland, tambe konosí komo "Islas Malvinas".
* 2025 - Den kuadro di su polítika “Merka Promé” presidente Trump di Merka a anunsiá un regimen di tarifa riba importashon di mayoria di paisnan na mundu, ku ta wòrdu kalifiká komo un "guera komersial". Pa merkansia for di Aruba, Kòrsou i Sint Maarten e tarifanan a subi ku 10%. 

## A nase
* 1920 - Ena Dankmeijer-Maduro († 2016), kolekshonista di herensia hudiu di Kòrsou
* 1972 - Javier Silvania, polítiko di Kòrsou.
* 1972 - Carlson Manuel, polítiko di Kòrsou.

## A fayese
 

## A selebra/konmemora
* Pasku grandi na 1589, 1600, 1673, 1679, 1684, 1741, 1747, 1752, 1809, 1820, 1893, 1899, 1961, 1972, 2018, 2051, 2056.
* Dia Mundial di Konsientisashon di Autismo
3 di aprel

**3 di aprel** ta e di 93 dia di aña (94 den un schrikkeljaar) riba e kalènder gregoriano. Ta resta 272 dia pa sera e aña.

## A sosodé
* 2023 - E frontera entre Venezuela i e islanan Kòrsou i Boneiru a habri pa tráfiko marítimo. Dia 19 di febrüari 2019 Venezuela unilateralmente a sera su frontera marítimo i aéreo ku Islanan ABC.

## A nase
* 1924 - Marlon Brando
* 1965 - Andy Lee, politikólogo, eks-politiko y miembro di Konseho di Estado di Reino Hulandes.

## A fayesé
 

## A selebrá/konmemorá
* Pasku grandi na 1611, 1616, 1695, 1763, 1768, 1774, 1825, 1831, 1836, 1904, 1983, 1988, 1994.

## Mira tambe
* 2 di aprel
* 4 di aprel
* 3 di mart
* 3 di mei
4 di aprel

**4 di aprel** ta e di 94 dia di aña (95 den un schrikkeljaar) riba e kalènder gregoriano. Ta resta 271 dia pa sera e aña.

## A sosodé
* 1949 - A establesé Organisashon di Tratado Atlántiko Nort (OTAN), e aliansa polítiko-militar di paisnan den Oropa i Nort Amérika.

## A nase
* 1989 - Vurnon Anita, futbolista kurasoleño
* 1992 - Anouk Eman, landadó sinkronisá, modelo i reina di beyesa di Aruba.

## A fayesé
* 1968 - Martin Luther King (39), domi i aktivista di derecho sivil merikano 

## A selebrá/konmemorá
* Pasku grandi na 1627, 1638, 1649, 1706, 1779, 1790, 1847, 1858, 1915, 1920, 1926, 1999, 2010, 2021
*  - Dia di Independensia

## Mira tambe
* 3 di aprel
* 5 di aprel
* 4 di mart
* 4 di mei
5 di aprel

**5 di aprel** ta e di 95 dia di aña (96 den un schrikkeljaar) riba e kalènder gregoriano. Ta resta 270 dia pa sera e aña.

## A sosodé
* 1938 - Apertura na Willemstad, Kòrsou di e promé reunion di e parlamento nobo pa teritorio karibense di Reino Hulandes bou di presidensia di John Horris Sprockel.
* 1954 - Na Kòrsou a wòrdu fundá Stichting Monumentenzorg Curaçao.
* 1955 - Winston Churchill, promé minister di Reino Uni, ta retirá pa motibo di salú.

## A nase
* 1929 - Lucina da Costa Gomez-Matheeuws († 2017), promé minister di Antias Hulandes i e promé hende muhé den Reino Hulandes riba e puesto aki.
* 1989 - Liemarvin Bonevacia, atleta kurasoleño.

## A fayesé
* 1969 - Rómulo Gallegos (84), novelista venezolano i presidente di Venezuela na 1948.
* 1973 - Dada Picus (71), karpinté, ebanista, konstruktor i arkitekto arubano. 
* 2008 - Charlton Heston (84), aktor merikano.  

## A selebrá/konmemorá
* Pasku grandi na 1643, 1654, 1665, 1676, 1711, 1722, 1733, 1744, 1795, 1801, 1863, 1874, 1885, 1896, 1931, 1942, 1953, 2015, 2026, 2037, 2048.
Palu di Lele

**Palu di lele** (*Randia aculeata*), konosí na ingles komo **white indigoberry**, ta un tipo di palu chikitu ku ta pertenesé na e famia *Rubiaceae*. E espesie a wòrdu deskribí na 1753 dor di Carl Linnaeus den "Species plantarum" 2, p. 1192.

E mata ta endémiko na Florida, Bermuda, Bahamas i sobra islanan den Karibe, zonanan kostal di México i den direkshon sùit pa Sentro Amérika te e kosta nort di Sur Amérika. E espesie ta un mata di mondi ku por alkansa un altura di 2 pa 6 meter i ta haya flor blanku i fruta den forma di shimaruku.

## Karibe hulandes
Palu di lele, ku tambe ta wòrdu yama "rabu di kabai" of "wakuri" (Boneiru) ta aparesé den naturalesa na Kòrsou i Boneiru, Sint Maarten, Sint Eustatius y Saba. Na e tres ultimo islanan e ta konosí na ingles komo "black cherry".  

Palu di lele o lèlè alaves ta referí na e artefakto di kushina, trahá di e palu di lele. Den kushina antiano e lèlè ta wòrdu usa pa drei. 

## Galeria

File:Randia aculeata 1.jpg|Taki di *Randia aculeata*
File:Collectie Nationaal Museum van Wereldculturen TM-3008-4 Roerstok voor Giambo-soep Bonaire.jpg|Lèlè trahá di *Randia aculeata* 
File:Randia aculeata (White Indigo Berry) (14295934876).jpg|Flor blanku di *Randia aculeata*
File:Randia aculeata - Marie Selby Botanical Gardens - Sarasota, Florida - DSC01360.jpg|Mata di mondi
File:Randia aculeata (8600327391).gif|Blachinan di *Randia aculeata*
File:Randia aculeata (1).jpg|*Randia aculeata* na flor
1 di aprel

**1 di aprel** ta e di 91 dia di aña (92 den un "schrikkeljaar") riba e kalènder gregoriano. Ta resta 274 dia pa sera e aña.

## A sosodé
* 1976 - Steve Jobs ta funda e empresa di teknologia Apple Inc.

## A nase
* 1929 - Marcel Amont, aktor i kantante franses
* 1941 - Pacheco Domacassé (†2022), edukador, músiko, aktor, eskritor, direktor di komedia i sineasta di Kòrsou
* 1973 - Jacinta Constancia, polítiko di Kòrsou
* 1975 - Janiro (Ataniro) Eisden, músiko, kantante, kompositor i produser arubano.

## A fayesé
* 1917 - Scott Joplin (30) 

## A selebrá/konmemorá
* Pasku grandi na 1584, 1646, 1657, 1668, 1714, 1725, 1736, 1804, 1866, 1877, 1888, 1923, 1934, 1945, 1956, 2018, 2029, 2040.

## Mira tambe
* 31 di mart
* 2 di aprel
* 1 di mart
* 1 di mei
6 di aprel

**6 di aprel** ta e di 96 dia di aña (97 den un schrikkeljaar) riba e kalènder gregoriano. Ta resta 269 dia pa sera e aña.

## A sosodé
* 1917 - Merka a deklará guera na Alemania den Prome Guera Mundial.
* 2016 - A firma un Tratado entre Reino Hulandes i Fransia ku ta establesé ofisialmente e frontera marítimo entre Sint Maarten i e parti franses di e isla Sint Maarten.

## A nase
* 1963 - Rafael Correa, presidente di Ecuador (2007-2017)
* 1964 - David Woodard, dirigènt merikano di músika klásiko 
* 1990 - Gersinio Constansia, futbolista

## A fayesé
* 2015 - Vale Croes (63), kantante i komediante arubano.

## A selebrá/konmemorá
* Pasku grandi na 1586, 1597, 1608, 1670, 1681, 1692, 1738, 1749, 1760, 1806, 1817, 1828, 1890, 1947, 1958, 1969, 1980, 2042, 2053.
* Dia Mundial di Aktividat Fisiko
9 di aprel

**9 di aprel** ta e di 99 dia di aña (100 den un schrikkeljaar) riba e kalènder gregoriano. Ta resta 266 dia pa sera e aña.

## A sosodé
* 1940 - Alemania ta invadí Dinamarka i Noruega
* 1959 - Na Boneiru a funda e klup di futbòl rinconero, Vespo.
* 1991 - Georgia ta bira independiente di Union Sovietiko

## A nase
* 1931 - Ernest (Jackie) Voges (†2023), ingeniero i polítiko kurasoleño.

* 1999 - Lil Nas X, kantante i rapper merikano

## A fayesé
* 2021 - Principe Felipe di Reino Uni (99)

## A selebrá/konmemorá
* Pasku grandi na 1651, 1662, 1719, 1730, 1871, 1882, 1939, 1944, 1950, 2023, 2034, 2045
7 di aprel

**7 di aprel** ta e di 97 dia di aña (98 den un schrikkeljaar) riba e kalènder gregoriano. Ta resta 268 dia pa sera e aña.

## A sosodé
* 1813 - A funda e siudad kolombiano di Barranquilla.
* 1928 - E tankero "Chepita" ta explotá den un dòk na Schottegat serca di Otrobanda. Shete persona ta muri.
* 1995 - Na Boneiru i Sint Maarten a tene elekshon pa Konseho Insular. Komo partido mas grandi ta sali na Boneiru Partido Demokrátiko Boneriano (PDB) cu 5 di e 9 asiento i na Sint Maarten Partido Demokrátiko di Sint Maarten cu 5 di 11 asiento. Na e otro islanan konstituyente di Antias Hulandes (Kòrsou, Saba i Sint Eustatius) e elekshon ta tuma luga dia 12 di mei.

## A nase
* 1980 - Quincy Girigorie, polítiko di Kòrsou 

## A fayesé

## A selebrá/konmemorá
* Pasku grandi na 1602, 1613, 1624, 1697, 1765, 1776, 1822, 1833, 1844, 1901, 1912, 1985, 1996, 2075.
* Dia Mundial di Salú; desde 1948 e fecha aki ta wordo selebra anualmente dor di e paisnan miembro di e Organisashon Mundial di Salú.
Principe Felipe

**Principe Felipe** (Philip Mountbatten; ☆ 10 di juni 1921, Corfu - † 9 di april 2021, Windsor) tabata un principe di Grecia y Dinamarca y e casa di reina Elizabeth II di Reino Uni desde 1947 te na su morto. Desde e dia di su matrimonio e ta carga e titulonan di duke di Edinburgh, conde di Merioneth y baron di Greenwich. Na 1957 ela bira alaves principe di Reino Uni. Na bida e tabata conoci na Reino Uni como principe Felipe, duke di Edinburgh.
11 di aprel

**11 di aprel** ta e di 101 dia di aña (102 den un schrikkeljaar) riba e kalènder gregoriano. Ta resta 264 dia pa sera e aña.

## A sosodé

* 1905 - Albert Einstein ta publiká su teoria di relatividat
* 1909 - Ta funda e siudat israelí di Tel Aviv
* 1957 - Singapura ta independisá di Reino Uni
* 1961 - Inisio di e proseso kontra Adolf Eichmann na Herusalem
* 1970 - Ta lansa e nabe espasial *Apolo 13* na Merka
* 1979 - Ta baha Idi Amin, diktador di Uganda
* 2002 - Golpe di estado na Venezuela kontra Hugo Chávez ta frakasá. 

## A nase
* 1960 - Evelyn Farrell, atleta arubano i e promé muhé ku a representá Aruba na Weganan Olímpiko.
* 1982 - Philip Elhage, deportista di tiro i atleta olímpiko di Aruba.

## A fayesé

## A selebrá/konmemorá
* Pasku grandi na 1599, 1610, 1621, 1632, 1694, 1700, 1751, 1762, 1773, 1784, 1819, 1830, 1841, 1852, 1909, 1971, 1982, 1993, 2004, 2066.
* Dia mundial di malesa di Parkinson

## Mira tambe
* 10 di aprel
* 12 di aprel
* 11 di mart
* 11 di mei
International School of Aruba

**International School of Aruba** (abrevia: ISA) ta un scol priva na Aruba cu ta ofrece enseñansa na Ingles te cu grado 12, basa riba principionan di e metodo Montessori y riba e sistema di enseñansa Mericano. E scol ta sirbi principalmente famianan internacional y residente local cu ta busca enseñansa internacional pa nan yiunan.

Desde 2005 ISA ta ubica den e bario residencial di Wayaca, den cercania di Oranjestad. Na 2019 e scol tabatin 211 studiante procedente di 39 diferente pais,  reflehando e caracter multicultural di e comunidad escolar. Un klas tipico ta consisti di 15 studiante. Na augustus 2021 ISA ta introduci un programa preparatorio di un aña pa graduadonan di HAVO cu ta drenta universidad na Merca, Canada y otro paisnan.

Na augustus 2021 ISA ta introduci un programa preparatorio di un aña pa graduadonan di HAVO cu ta desea sigui nan estudio universitario na Merca, Canada y otro paisnan.

## Historia
E historia di enseñansa internacional na Aruba ta bay bek te 1929. Na september di e aña ey a habri na Sero Colorado e prome scol na Ingles riba e isla, conoci como *Lago Community School*. E scol tabata propiedad di e refineria di petroleo Lago Oil & Transport Company y tabata destina pa e yiunan di empleadonan internacional di e refineria y inicialmente limita na e miembronan di famia di empleadonan stranhero cu tabata biba den Sero Colorado.

E scol tabata ofrece enseñansa primario y secundario segun e sistema Mericano, ya cu hopi di e empleadonan di Lago tabata bin for di Merca y otro paisnan.

For di e añanan sesenta di siglo binti, algun famia Arubiano cu tabata por paga e matricula tambe a cuminsá manda nan yiunan pa e scol.

Ora e refineria di Lago a cera na 1985, e futuro di e scol tabata insigur. Pa mantene enseñansa na Ingles riba Aruba, mayornan di e studiantenan a forma un fundacion bou nomber di International School of Aruba (ISA). E fundacion a sigui maneha e scol y a garantisa cu enseñansa internacional por a sigui existi riba e isla.

Na 2004 e fundacion a pasa e operacion di e scol pa International Schools Services (ISS), un organisacion sin fin di lucro cu sede na Princeton, New Jersey, Merca. ISS ta asisti scolnan internacional rond mundo cu maneho educativo y administrativo.

Un aña despues, na 2005, e scol a muda pa un campus nobo na Wayaca, unda e a sigui desaroya su programa educativo.

## Mira tambe
* Enseñansa na Aruba
Stichting Onderwijs Combina

**Stichting Onderwijs Combina** (abrevia: **SOC**) ta un fundacion na Aruba cu ta ofrece enseñansa priva na Hulandes y bilingual Hulandes-Ingles. Funda na aña 1994 y cuminsando oficialmente 21 di augustus 1995 cu e scol basico "De Schakel", nan ta ofrece enseñansa na nivel peuter na Prikichi Peutergroep, enseñansa nivel kleuter y basico na De Schakel y enseñansa nivel MAVO/HAVO/VWO na Schakel College. De Schakel tin alrededor di 430 studiante tur aña.

## Mira tambe
* Enseñansa na Aruba
12 di aprel

**12 di aprel** ta e di 102 dia di aña (103 den un schrikkeljaar) riba e kalènder gregoriano. Ta resta 263 dia pa sera e aña.

## A sosodé

* 1945 - Franklin D. Roosevelt ta muri; vicepresidente Harry S. Truman ta wordu huramentá komo presidente di Merka.
* 1952 - Gobernador Struycken ta habri Wilhelmina Stadion (desde 1994 Stadion Guillermo Prospero Trinidad) na Oranjestad, Aruba.
* 1961 - Yuri Gagarin, kosmonauta soviétiko, ta realisa un buelo a bordo di e nabe espasial Vostok 1, birando e prome ser humano pa wòrdu lansá den espasio.
* 1991 - Ta tene elekshon pa Konseho Insular na e sinku isla konstituyente di Antias Hulandes: Boneiru, Kòrsou, Saba, Sint Eustatius i Sint Maarten.
* 2016 - Na Aruba a inougurá ofisialmente e waf di carga nobo, e waf di Barcadera.

## A nase
* 1940 - Eligio Melfor, aktor i kómiko kurasoleño
* 1941 - Julio Bernardo Euson, kantante arubano
* 1998 - Paulo Londra, kantante, rapper i kompositor argentino

## A fayesé

## A selebrá/konmemorá
* Pasku grandi na 1626, 1637, 1648, 1705, 1716, 1789, 1846, 1857, 1868, 1903, 1914, 1925, 1936, 1998, 2009, 2020.

## Mira tambe
* 11 di aprel
* 13 di aprel
* 12 di mart
* 12 di mei
10 di aprel

**10 di aprel** ta e di 100 dia di aña (101 den un schrikkeljaar) riba e kalènder gregoriano. Ta resta 265 dia pa sera e aña.

## A sosodé

* 1892 - Na Cuba José Martí ta funda e Partido Revolushonario Cubano (PRC)
* 1970 - Paul McCartney ta anunsia ku e ta bandona e banda The Beatles pa motibunan personal i profeshonal
* 1974 - Golda Meir ta entrega su retiro komo promé minister di Israel
* 1987 - Na Boneiru i Kòrsou a tene elekshon pa Konseho Insular. Na e otro tres isla di Antias Hulandes esaki ta tuma lugá dia 22 di mei.

* 2013 - Na Uruguay ta keda aprobá e lei pa matrimonio di mesun sekso.

## A nase
* 2007 - Prinsesa Ariane

## A fayesé
* 1938 - King Oliver (52), musiko merikano
* 1997 - Bèto Adriana (71), deportista kurasoleño 

## A selebrá/konmemorá
* Pasku grandi na 1583, 1594, 1605, 1667, 1678, 1689, 1735, 1746, 1757, 1803, 1814, 1887, 1898, 1955, 1966, 1977, 2039, 2050